CELEX: 32014R1038
Language: mt
Date: 2014-09-25 00:00:00
Title: Regolament ta' Implimentazzjoni tal-Kummissjoni (UE) Nru 1038/2014 tal- 25 ta' Settembru 2014 dwar il-klassifikazzjoni ta' ċerti prodotti fin-Nomenklatura Magħquda

1.10.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 287/14
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 1038/2014
      tal-25 ta' Settembru 2014
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, l-oġġetti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċijiet tan-NM indikati fil-kolonna (2), bis-saħħa tar-raġunijiet imniżżla fil-kolonna (3) ta' din it-tabella.
               
            
                  (4)
               
               
                  Huwa xieraq li jiġi pprovdut li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
               
            
                  (5)
               
               
                  Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċijiet tan-NM indikati fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-25 ta' Settembru 2014.
         
            
               Għall-Kummissjoni,
            
            
               F'isem il-President,
            
            Heinz ZOUREK
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     
                                 1.
                              
                              
                                 Tubu tal-plastik b'tul ta' 142 cm b'bużżieqa tal-plastik fuq tarf wieħed (l-hekk imsejjaħ “kateter bużżieqa”).
                                 Is-segment prossimali tal-kateter għandu dijametru ta' 0,63 mm u huwa magħmul minn hypotube u miksi bil-politetrafluworetilen (PTFE).
                                 Il-parti distali tal-kateter għandha dijametru f'firxa minn 0,79 sa 1,02 mm u hija magħmula minn blokki tal-polietere ammide (PEBA) u miksija b'materjal idrofiliku.
                                 Il-bużżieqa għandha tul minn 6 sa 27 mm u dijametru minn 2 sa 5 mm.
                                 It-tubu għandu konnessjoni Luer, ponta atrawmatika (flessibbli) u żewġ strippi markaturi tad-deheb.
                                 Il-konnessjoni Luer tagħmel possibbli li wieħed iqabbad it-tubu ma' apparat li jintefaħ li jintuża biex ikabbar il-bużżieqa.
                                 Il-ponta atrawmatika sservi biex timbotta l-kateter 'il fuq minn vina fil-ġisem sal-arterja koronarja. Meta l-kateter ikun f'postu, fl-arterja koronarja, il-bużżieqa tintefaħ sabiex id-depożiti xaħmin (plakka aterosklerotika) jiġu ppressati kontra l-ħajt tal-vina. Permezz tal-kompressjoni tal-plakka, id-dijametru intern tal-vina jikber.
                                 Il-markaturi jagħmluha possibbli li tiġi allokata l-pożizzjoni eżatta tal-ponta atrawmatika fil-ġisem.
                                 Il-kateter bużżieqa jitneħħa mill-ġisem u jintrema wara t-trattament.
                                 Il-prodott huwa ppreżentat f'imballaġġ u hu sterilizzat.
                              
                           
                         (*) Ara l-immaġni Nru 1
                  
                  
                     9018 39 00 
                  
                  
                     Il-klassifikazzjoni hija determinata permezz tar-Regoli Ġenerali 1 u 6 għall-interpretazzjoni tan-Nomenklatura Magħquda u bil-kliem tal-kodiċijiet NM 9018  u 9018 39 00 .
                     Minħabba l-karatteristiċi oġġettivi tiegħu, jiġifieri l-kombinazzjoni tal-bużżieqa, il-ponta atrawmatika, il-markaturi lewn id-deheb u l-konnessjoni Luer, meta t-tubu jiġi ppreżentat, jista' jiġi identifikat bħala strument jew apparat tal-Kapitolu 90, użat fix-xjenzi mediċi.
                     Il-klassifikazzjoni taħt l-intestatura 9021  hija eskluża minħabba li t-tubu ma jiddaħħalx fil-ġisem biex jagħmel tajjeb għal difett jew diżabbiltà iżda jitneħħa wara t-trattament.
                     Għaldaqstant, il-prodott għandu jiġi kklassifikat taħt il-kodiċi NM 9018 39 00  bħala kateteri (ara wkoll in-Noti ta' Spjegazzjoni tas-Sistema Armonizzata (HSEN) għall-intestatura 9018 , il-Grupp (I)).
                  
               
                     
                                 2.
                              
                              
                                 Tubu ikkurvat tal-plastik (hekk imsejjaħ “kateter gwida”) b'dijametru intern ta' bejn 1,47 mm u 2,29 mm u tul ta' 100 cm b'markatur radjopaku u b'ponta atrawmatika (flessibbli).
                                 Il-prodott huwa magħmul minn unità ta' sezzjoni ċatta immaljata doppja tal-azzar inossidabbli, miksija b'materjal tal-plastik (PEBA, poliftalamid (PPA), Najlon) u b'kisja lubrikant tal-wiċċ ta' ġewwa tas-silikon tal-kateter ta' gwida.
                                 Il-kateter ta' gwida jippermetti l-aċċess għall-arterja koronarja permezz ta' vina. Permezz ta' dan il-kateter ta' gwida jista' jintuża apparat ieħor li jwassal għall-arterja.
                                 Il-markatur radjopak jagħmilha possibbli li jsib il-pożizzjoni eżatta tal-ponta atrawmatika fil-ġisem.
                                 Il-kateter ta' gwida jitneħħa mill-ġisem u jintrema wara t-trattament.
                                 Il-prodott huwa ppreżentat f'imballaġġ u hu sterilizzat.
                              
                           
                         (*) Ara l-immaġni Nru 2
                  
                  
                     9018 39 00 
                  
                  
                     Il-klassifikazzjoni hija determinata permezz tar-Regoli Ġenerali 1 u 6 għall-interpretazzjoni tan-Nomenklatura Magħquda u bil-kliem tal-kodiċijiet NM 9018  u 9018 39 00 .
                     Minħabba l-karatteristiċi oġġettivi tiegħu, jiġifieri l-kombinazzjoni tal-kurva, il-markatur radjopak, il-ponta atrawmatika u l-kisi lubrikanti, meta t-tubu jiġi ppreżentat, jista' jiġi identifikat bħala strument jew apparat tal-Kapitolu 90, użat fix-xjenzi mediċi.
                     Il-klassifikazzjoni taħt l-intestatura 9021  hija eskluża minħabba li t-tubu ma jiddaħħalx fil-ġisem biex jagħmel tajjeb għal difett jew diżabbiltà iżda jitneħħa wara t-trattament.
                     Għaldaqstant, il-prodott għandu jiġi kklassifikat taħt il-kodiċi NM 9018 39 00  bħala kateteri (ara wkoll l-HSEN għall-intestatura 9018 , il-Grupp (I)).
                  
               
                     
                                 3.
                              
                              
                                 Wajer ta' metall flessibbli (l-hekk imsejjaħ “wajer ta' gwida”) b'dijametru ta' 0,35 mm, u b'tul li jvarja bejn 180 — 300 cm, żewġ markaturi radjopaki u b'ponta fit-tond.
                                 Il-wajer huwa magħmul minn liga tal-metall għal użu bijomediku, b'kisja prossimali ta' PTFE u kisja distali tas-silikon jew ta' materjal idrofiliku.
                                 Il-markaturi radjopaki jagħmluha possibbli li tiġi allokata l-pożizzjoni eżatta tal-wajer fil-ġisem.
                                 Il-wajer jintuża biex jiggwida u jippożizzjona t-tagħmir fl-interventi tal-arterja koronarja.
                                 Il-wajer ta' gwida jitneħħa mill-ġisem u jintrema wara t-trattament.
                                 Il-prodott huwa ppreżentat f'ippakkjar u huwa sterilizzat.
                              
                           
                         (*) Ara l-immaġni Nru 3
                  
                  
                     9018 39 00 
                  
                  
                     Il-klassifikazzjoni hija determinata permezz tar-Regoli Ġenerali 1 u 6 għall-interpretazzjoni tan-Nomenklatura Magħquda, u bil-kliem tal-kodiċijiet NM 9018  u 9018 39 00 .
                     Minħabba l-karatteristiċi oġġettivi tiegħu, jiġifieri l-kombinazzjoni tad-disinn u tal-markaturi radjopaki, il-wajer, meta jiġi ppreżentat, jista' jiġi identifikat bħala strument jew apparat tal-Kapitolu 90, użat fix-xjenzi mediċi.
                     Il-klassifikazzjoni taħt l-intestatura 9021  hija eskluża peress li l-wajer ma jiddaħħalx fil-ġisem biex jagħmel tajjeb għal difett jew diżabbiltà iżda jitneħħa wara t-trattament.
                     Għaldaqstant, il-prodott għandu jiġi kklassifikat taħt il-kodiċi NM 9018 39 00  bħala gwidi għall-wajers (ara wkoll l-HSEN għall-intestatura 9018 , il-Grupp (I)).
                  
               
                     
                                 4.
                              
                              
                                 Apparat li jintefaħ li jitħaddem bl-idejn magħmul minn polikarbonat ta' saħħa kbira, mgħammar b'manometru u bi skala ta' volum. Għandu konnessjoni tal-pajp ta' pressjoni għolja (tat-tip Luer) u jista' jintefaħ, b'aġġustamenti ta' pressjoni preċiżi, sa 20 atmosferi (atm).
                                 L-apparat irid jiġi użat f'ambjent mediku għall-infiħ u d-deflazzjoni tal-kateteri bżieżaq.
                                 Il-manometru jintuża għall-monitoraġġ tal-pressjoni ġewwa l-kateter bużżieqa meta jintefaħ jew jitbattal mill-arja waqt l-interventi mediċi.
                                 L-iskala tal-volum tindika l-ammont ta' likwidu (massimu ta' 20 ml) li permezz tal-pressjoni jiddaħħal fil-kateter u wkoll l-ammont ta' likwidu li jgħaddi lura liberament hekk kif il-bużżieqa titbattal mill-arja.
                                 Il-konnessjoni Luer tagħmilha possibbli li l-apparat għall-inflazzjoni jikkonnettja mal-kateter-bużżieqa.
                                 L-apparat huwa għall-użu ta' pazjent wieħed biss u jintrema wara t-trattament.
                                 Il-prodott huwa ppreżentat f'ippakkjar u huwa sterilizzat.
                              
                           
                         (*) Ara l-immaġni Nru 4
                  
                  
                     9018 90 84 
                  
                  
                     Il-klassifikazzjoni hija ddeterminata permezz tar-Regoli Ġenerali 1 u 6 għall-interpretazzjoni tan-Nomenklatura Magħquda u bil-kliem tal-kodiċijiet tan-NM 9018 , 9018 90  u 9018 90 84 .
                     Billi ammont żgħir ta' likwidu jiddaħħal fil-kateter permezz ta' pressjoni, iżda mbagħad jirritorna lura liberament, l-apparat ma jqajjimx volumi ta' likwidi u lanqas ma jħallihom jgħaddu b'mod kontinwu (ara l-HSEN għall-intestatura 8413 , il-paragrafu 1). Għaldaqstant, il-klassifikazzjoni taħt l-intestatura 8413  bħala pompi għal likwidi hija eskluża.
                     Minħabba l-karatteristiċi oġġettivi tiegħu, jiġifieri l-kombinazzjoni tad-disinn, tal-aġġustamenti ta' pressjoni preċiża, l-ammont żgħir ta' likwidu użat u l-konnessjoni tat-tip Luer, l-apparat, meta jiġi ppreżentat, jista' jiġi identifikat bħala strument jew apparat tal-Kapitolu 90, użat fix-xjenzi mediċi (ara wkoll l-HSEN għall-intestatura 9018 , il-ħames paragrafu).
                     Il-klassifikazzjoni taħt l-intestatura 9021  hija eskluża minħabba li l-oġġett ma jintlibisx, ma jinġarrx u ma jiddaħħalx fil-ġisem biex jagħmel tajjeb għal difett jew diżabbiltà.
                     Għaldaqstant, il-prodott għandu jiġi kklassifikat taħt il-kodiċi tan-NM 9018 90 84  bħala strumenti oħra u tagħmir użati fix-xjenzi mediċi, kirurġiċi, dentali jew veterinarji.
                  
               
            Immaġni 1
         
         
            Immaġni 2
         
         
            Immaġni 3
         
         
            Immaġni 4
         
         
            (*)  L-Immaġni huma biss għal finijiet ta' informazzjoni.